CELEX: 31983R3352
Language: el
Date: 1983-11-22 00:00:00
Title: Κανονισμός (ΕΟΚ) αριθ. 3352/83 του Συμβουλίου της 22ας Νοεμβρίου 1983 για τη θέσπιση οροφών και κοινοτικής επιτήρησης για τις εισαγωγές ορισμένων υφαντουργικών προϊόντων καταγωγής Κύπρου (1984)

Avis juridique important

|

31983R3352

Κανονισμός (ΕΟΚ) αριθ. 3352/83 του Συμβουλίου της 22ας Νοεμβρίου 1983 για τη θέσπιση οροφών και κοινοτικής επιτήρησης για τις εισαγωγές ορισμένων υφαντουργικών προϊόντων καταγωγής Κύπρου (1984)  

Επίσημη Εφημερίδα αριθ. L 335 της 30/11/1983 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3352/83 ΤΟΥ ΣΥΜΒΟΥΛΙΟΥ  της 22ας Νοεμβρίου 1983  για τη θέσπιση οροφών και κοινοτικής επιτήρησης για τις εισαγωγές ορισμένων υφαντουργικών προϊόντων καταγωγής Κύπρου (1984)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, δυνάμει του άρθρου 2 του παραρτήματος Ι της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (1), το καθεστώς που εφαρμόζεται στις συναλλαγές με την Κύπρο, όπως τροποποιήθηκε τελευταία από τον κανονισμό (ΕΟΚ) αριθ. 1922/83 (2), προβλέπει, για το έτος 1983, την απαλλαγή από τους τελωνειακούς δασμούς για τις:  - ίνες υφαντικές, συνθετικές και τεχνητές, μη συνεχείς, και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρασκευασμένα προς κλώσιν, της κλάσης 56.04 του Κοινού Δασμολογίου,  και τα  - εξωτερικά ενδύματα ανδρών και παίδων, της κλάσης 61.01 του Κοινού Δασμολογίου,  μέσα στα όρια ετησίων οροφών των 100 τόνων και 525 τόνων αντίστοιχα, πέραν των οποίων μπορεί να επαναφερθεί μέχρι το τέλος του ημερολογιακού έτους η είσπραξη των δασμών που πραγματικά εφαρμόζονται έναντι των τρίτων χωρών·  ότι, εν εναμονή του καθορισμού ενός καθεστώτος για εφαρμογή πέραν της 31ης Δεκεμβρίου 1983, πρέπει να παραταθεί προσωρινά για το 1984 το καθεστώς που εφαρμόζει επί του παρόντος η Κοινότητα στις εμπορικές συναλλαγές με την Κύπρο βάσει των προαναφερθέντων διατάξεων· ότι πρέπει, επομένως, να θεσπισθούν οι οροφές για το έτος 1984· ότι η εφαρμογή του καθεστώτος οροφών επιβάλλει να ενημερώνεται τακτικά η Κοινότητα για την εξέλιξη των εισαγωγών των εν λόγω προϊόντων καταγωγής Κύπρου· ότι ενδείκνυται, ως εκ τούτου, να υποβληθεί η εισαγωγή των προϊόντων αυτών σε ένα σύστημα επιτήρησης·  ότι ο στόχος αυτός δύναται να επιτευχθεί με την προσφυγή σε έναν τρόπο διαχείρισης βασισμένο στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, στο μέτρο που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία· ότι αυτός ο τρόπος διαχείρισης πρέπει να προβλέπει τη δυνατότητα επαναφοράς των δασμών των δασμολογίων μόλις οι εν λόγω οροφές επιτευχθούν σε κοινοτική κλίμακα·  ότι ο τρόπος αυτός διαχείρισης απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί την πρόοδο του καταλογισμού ως προς τις οροφές και να ενημερώνει σχετικά τα κράτη μέλη· ότι η συνεργασία αυτή πρέπει να είναι τόσο στενή όσο είναι αναγκαίο για να μπορεί η Επιτροπή να λαμβάνει τα κατάλληλα μέτρα για την επαναφορά των δασμών των δασμολογίων, μόλις επιτευχθεί μία από τις εν λόγω οροφές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιανουαρίου μέχρι τις 31 Δεκεμβρίου 1984, οι εισαγωγές στην Κοινότητα προϊόντων καταγωγής Κύπρου, που απαριθμούνται στο παράρτημα, υπόκεινται σε ετήσιες οροφές και σε κοινοτική επιτήρηση.  Οι περιγραφές των προϊόντων που αναφέρονται στο πρώτο εδάφιο, οι δασμολογικές και στατιστικές τους κλάσεις και τα επίπεδα των οροφών αναφέρονται στο παράρτημα.  2. Οι καταλογισμοί στις οροφές πραγματοποιούνται στο μέτρο που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία και συνοδεύονται από πιστοποιητικό κυκλοφορίας των εμπορευμάτων, σύμφωνα με τους  κανόνες που διατυπώνονται στο πρωτόκολλο περί ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, που προσαρτάται στο πρόσθετο πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κύπρου (1).  Ένα εμπόρευμα μπορεί να καταλογισθεί στην οροφή μόνο αν το πιστοποιητικό κυκλοφορίας των εμπορευμάτων προσκομισθεί πριν από την ημερομηνία επαναφοράς της είσπραξης των δασμών.  Ο βαθμός εξάντλησης των οροφών διαπιστώνεται, στο επίπεδο της Κοινότητας, με βάση τις καταλογιζόμενες εισαγωγές σύμφωνα με τους όρους που καθορίζονται στα προηγούμενα εδάφια.  Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με τους όρους που προβλέπονται ανωτέρω, κατά την περιοδικότητα και μέσα στις προθεσμίες που αναφέρονται στην παράγραφο 4.  3. Μόλις οι οροφές επιτευχθούν, η Επιτροπή μπορεί να επαναφέρει με κανονισμό ως το τέλος του ημερολογιακού έτους την είσπραξη των δασμών που εφαρμόζονται έναντι των τρίτων χωρών.  Στην περίπτωση τέτοιας επαναφοράς, η Ελλάδα επαναφέρει την είσπραξη των δασμών τους οποίους εφαρμόζει έναντι των τρίτων χωρών κατά την ημερομηνία αυτή.  4. Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις καταλογισμών που πραγματοποιήθηκαν κατά τη διάρκεια του προηγούμενου μήνα. Μετά από αίτηση της Επιτροπής, ανακοινώνουν τις καταστάσεις των καταλογισμών με περιοδικότητα δεκαημέρου, οι δε καταστάσεις αυτές πρέπει να διαβιβάζονται μέσα σε προθεσμία πέντε ημερών από τη λήξη κάθε δεκαημέρου.  Άρθρο 2  Για την εξασφάλιση της εφαρμογής του παρόντος κανονισμού, η Επιτροπή λαμβάνει όλα τα πρόσφορα μέτρα σε στενή συνεργασία με τα κράτη μέλη.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1983.  Για το Συμβούλιο  Ο Πρόεδρος  Α. ΓΕΩΡΓΙΑΔΗΣ  (1) ΕΕ αριθ. L 133 της 21. 5. 1973, σ. 2.  (2) ΕΕ αριθ. L 191 της 15. 7. 1983, σ. 1.  (1) ΕΕ αριθ. L 339 της 28. 12. 1977, σ. 19.  ΠΑΡΑΡΤΗΜΑ  Κατάλογος προϊόντων η εισαγωγή των οποίων υπόκειται σε οροφές το 1984  1.2.3.4.5 //   //   //   //   //   // Αύξων  αριθμός  // Κλάση  του Κοινού  Δασμολογίου  // Περιγραφή εμπορευμάτων   // Κώδικας  ΝΙΜΕΧΕ  // Ύψος οροφής  (σε τόνους)  //   //   //   //   //   // 1  // 2  // 3   // 4  // 5  //   //   //   //   //   // 1  // 56.04  // Ίνες υφαντικές, συνθετικές και τεχνητές, μη συνεχείς, και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρασκευασμένα προς κλώσιν  // 56.04-  όλοι οι αριθμοί  // 100   // 2  // 61.01  // Εξωτερικά ενδύματα ανδρών και παίδων  // 61.01-  όλοι οι αριθμοί  // 525   //   //   //   //   //